на посочения в член 460, параграф 1 от РКИ делегиран акт, се посочва на нетна основа. При СФЦК с пулове от базисни обезпечения се счита, че най-малко ликвидното обезпечение в този пул от обезпечения първо се предоставя в залог.
 9.
 По силата на член 428аи от РКИ малките и несложни институции могат да изберат, с предварително разрешение от техния компетентен орган, да изчислят своето ОНСФ по опростената методика, изложена в шеста част, дял IV, глави 6 и 7 от РКИ. Институциите, които използват тази опростена методика за изчисляване на ОНСФ, използват образци за докладване C 82.00 и C 83.00. Всички други институции използват образци за докладване C 80.00 и C 81.00. Всички институции попълват образец за докладване C 84.00.
 ЧАСТ II: ИЗИСКВАНО СТАБИЛНО ФИНАНСИРАНЕ
 1. Специални бележки
 10.
 Институциите докладват в подходящата категория всички активи, които остават тяхна действителна собственост, дори ако не са записани в баланса им. Институциите не докладват активите, които не остават тяхна действителна собственост, дори ако са записани в баланса им. При обратните репо сделки, при които получените в заем активи не са записани в баланса, но получилата ги банка е техният действителен собственик, се докладва само паричното рамо, а ако се прилага по-висок коефициент на ИСФ — обезпечителното рамо.
 11.
 По силата на член 428п от РКИ, освен ако не е посочено друго в шеста част, дял IV, глава 4 от РКИ, размерът на изискваното стабилно финансиране (ИСФ) се изчислява, като стойността на активите и задбалансовите позиции се умножи по коефициентите на изискваното стабилно финансиране.
 12.
 Активите, които по силата на Делегиран регламент (ЕС) 2015/61 могат да се приемат за ликвидни активи (ВКЛК), се докладват като такива, независимо дали удовлетворяват оперативните изисквания в член 8 от същия делегиран регламент. Тези активи се докладват в съответните колони, независимо от техния остатъчен срок до падежа.
 13.
 Всички активи и задбалансови позиции, които не са ВКЛА, се докладват с разбивка по остатъчния им срок до падежа в съответствие с член 428р от РКИ. Падежните интервали на стойностите, стандартните коефициенти и приложимите коефициенти са следните:
 i.
 остатъчен срок до падежа под шест месеца или без посочен падеж;
 ii.
 остатъчен срок до падежа от най-малко шест месеца, но под една година;
 iii.
 остатъчен срок до падежа от една година или повече.
 14.
 В изпълнение на член 428р, параграф 3 от РКИ, при изчисляването на остатъчния срок до падежа на активите и задбалансовите позиции, които не са ВКЛА, институциите взимат предвид опциите с допускането, че емитентът или контрагентът ще упражнят която и да е опция, за да удължат срока до падежа на актива. За опциите, които институцията може да упражни по своя преценка, тя и компетентният орган взимат предвид свързаните с репутацията фактори, които могат да ограничат възможността институцията да не упражни опцията, по-специално пазарните очаквания и очакванията на клиентите, че институцията следва да удължи срока до падежа на определени активи при настъпването на техния падеж.
 15.
 При някои позиции институциите докладват активите според състоянието и/или срока до падежа на тежестите, с които те са обременени, в съответствие с член 428п,